17.	ஜெர்மன் சார்ஜண்ட்.18.	ஜெர்மன் சிப்பாய்கள்.19.	செம்படை வீரர்கள்.20.	ஐவான்.நான்காம் இயல் . நான்காம் இயலான வானவில் சித்தரிக்கும் போர்ச்சூழல், இதில் போரில் மக்கள் அடைந்த அவல நிலையையும், அவர்கள் எதிர்கொண்ட விதத்தையும் குறித்து ஆராயப்படுகிறது. இரண்டாம் உலகப்போர் கி.பி.1939-1945ஆம் ஆண்டு வரை நடைபெற்றது. உலகில் இருந்த பெரிய வல்லரசுகள், நேச நாடுகள், மற்றும் அச்சு நாடுகள் என இரு எதிரெதிர் அணிகளாகப் பிரிந்து போரில் ஈடுபட்டன. முதல் உலகப் போருக்கு ஜெர்மனிதான் காரணம் என்பதை உலக நாடுகள் உணர்ந்து, ஜெர்மனியை இழிவுபடுத்தும் நோக்கத்தோடு எடுக்கப்பட்ட நடவடிக்கைகள் அனைத்தும் இரண்டாம் உலகப் போருக்கு வித்திட்டன.	1941ஆம் ஆண்டு ஜீன் 22ஆம் நாள் இரஷ்யாவுடன் செய்து கொண்ட போர்த் தொடுக்காத ஒப்பந்தத்தை  மீறி உ ஹி ட்லர் இரஷ்யா மீது படையெடுத்தார். ஹிட்லர் ரஷ்யா மீது போர்த் தொடுக்கும்போது அங்கு குளிர்காலம். இதனால் ஹிட்லரின் படை வீரர்கள் கடும் அவதிப்பட்டனர். மேலும், இரஷ்யர்கள் பின்பற்றிய போர்க்கொள்கை அழித்துப் பின்வாங்குதல் ஆகும். இதனால் அவர்கள் முக்கிய பாலங்களை அழித்துப் பின்வாங்கினர். இது ஹிட்லருக்கு மேலும் நெருக்கடியைக் கொடுத்தது. ஹிட்லர் சோவியத் யூனியனை கைப்பற்ற செய்த நடவடிக்கைகளும், கொடுமைகளும் வானவில் புதினம் எடுத்துக் கூறுகிறது.